# Sant Ferriol

Sant Ferriol és un municipi de la comarca de la Garrotxa, a les Comarques Gironines. Fins al 1930 s'anomenà la Parròquia de Besalú, perquè depenia eclesiàsticament de la parròquia besaluenca.

## Geografia

* Llista de topònims de Sant Ferriol (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
El municipi està format per petits nuclis de població escampats per les valls dels rius Fluvià i Ser, la riera de Junyell, i de les muntanyes de les serres del Torn i la serra del Mor. El terme municipal envolta el de Besalú per ponent, pel sud i per llevant.
Les comunicacions, excepte el sector nord-est, que és travessat per la carretera N-260 de Figueres a Olot, i del de llevant, per on passa la C-66 de Banyoles a Besalú, són molt dificultoses, fet que ha afavorit l'èxode rural. Des del Torn, però, hi ha una carretera cap a Mieres i Sant Miquel de Campmajor i Banyoles.
| Sales de Llierca | Beuda | Besalú |
| Argelaguer | | Maià de Montcal Serinyà |
| Santa Pau | Mieres | Sant Miquel de Campmajor |

## Els veïnats

El municipi està molt disseminat i tradicionalment repartit en diferents veïnats, alguns dels quals ara estan deshabitats. El veïnat de Sant Ferriol (Fornells de Besalú) dona nom al municipi i n'és considerat el cap, i també trobem els pobles del Torn (el més important pel que fa a nombre d'habitants), Fares, Juïnyà i la Miana, a part dels veïnats d'Ossinyà i el Mor. Totes aquestes entitats de població havien estat municipis independents fins que s'incorporaren a l'actual l'any 1857
| Entitat de població | Habitants (2023) |
| el Torn | 71 |
| Sant Ferriol | 69 |
| Juïnyà | 50 |
| Fares | 30 |
| Ossinyà | 15 |
| la Miana | 15 |
| el Mor | 0 |
| Font: Idescat ||

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 26 | 20 | 27 | 279 | 263 | 1.120 | 1.032 | 966 | 786 | 789 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 868 | 722 | 637 | 574 | 506 | 310 | 221 | 185 | 201 | 201 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 188 | 177 | 196 | 204 | 198 | 194 | 216 | 236 | 222 | 240 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 231 | 245 | 236 | 256 | 233 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Llocs d'interès

* Santuari de San Ferriol. Gòtic tardà del segle xvii, encara que documentat des de l'any 1495
* Santuari de la Mare de Déu de Colell. Segle XVII
* Església de Sant Fruitós. Romànica del segle xii
* Església de Sant Miquel de la Miana. Romànica
* Església de Sant Silvestre del Mor

## Bibliografia

* Volum 18 (2004) La Gran Enciclopèdia en català Barcelona. Edicions 62 ISBN 84 297 5446 6
* Volum 3 (2005) El meu País, Tots els pobles, viles i ciutats de Catalunya, Barcelona: Edicions 62 ISBN 84 297 5570 5

## Referències

* ↑ «Sant Ferriol». Gran Enciclopèdia Catalana. Barcelona: Grup Enciclopèdia Catalana.
* 1 2 Burgueño, Jesús; Lasso de la Vega, Ferran. Història del Mapa Municipal de Catalunya. Barcelona: Generalitat de Catalunya, Dir. Gral. Admin. Local, 2002. ISBN 84-393-5954-3.
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1960). Barcelona: ICGC, 2014. ISBN 978-84-393-9138-8.
* ↑ «Población de Sant Ferriol». Alteraciones de los municipios en los Censos de Población desde 1842. Institut Nacional d'Estadística (INE).

## Enllaços externs

* Pàgina web de l'Ajuntament
* Informació de l'Institut d'Estadística de Catalunya
* Hotel Rural Can Jou Arxivat 2015-08-11 a Wayback Machine.